এ বিষয়ে ‘প্যাডম্যান’ সিনেমার অন্যতম প্রযোজক প্রেরণা আরোরা বলেন, ‘‘সিনেমার মুক্তি নিয়ে যে দ্বন্দ্ব তৈরি হচ্ছে, এ বিষয়ে আমি কিছুই জানি না। বুঝতেছি না কি ঘটতে যাচ্ছে। আমি জানি ২৬ জানুয়ারি ‘প্যাডম্যান’ সিনেমাটি মুক্তি পাবে। এ সিনেমার কেন্দ্রীয় চরিত্র রূপায়নকারী অক্ষয় কুমার ২৬ জানুয়ারি সিনেমাটির মুক্তির আনুষ্ঠানিক ঘোষণা দিয়েছেন।’’তিনি আরো বলেন, ‘‘পদ্মাবতী’ চমৎকার একটি সিনেমা। দীপিকা পাড়ুকোন, রণবীর সিং, শহিদ কাপুর অভিনীত এ সিনেমাটি খুব শিগগির মুক্তি পাবে। এ সিনেমাটি আমাদের সিনেমা মুক্তিতে কোনো প্রভাব ফেলবে না।’’‘পদ্মাবতী’ সিনেমাটি নিয়ে বিতর্ক শুরু হয় যখন করনি সেনা জানতে পারে, রানি পদ্মিনী ও আলাউদ্দিন খিলজির একটি রোমান্টিক দৃশ্য দেখানো হয়েছে। যদিও পরিচালক, অভিনয়শিল্পী ও পদ্মাবতী টিমের অন্যান্যরা এ ধরণের গুঞ্জন উড়িয়ে দেন। এতে রানি পদ্মিনীর চরিত্রে অভিনয় করেছেন দীপিকা পাড়ুকোন। আলাউদ্দিন খিলজি ও রাজা রাওয়াল রতন সিংয়ের ভূমিকায় দেখা যাবে রণবীর সিং ও শহিদ কাপুরকে।